  Туспуктэм: Руслан Нуриахметов Удмуртиысь зоопарк элькунын улӥсьёсты 14-тӥ инвожое сямлы пӧрмем «Ночь в зоопарке» акцие пыриськыны ӧте. Со сярысь ужъюртлэн пресс-службаез ивортӥз. Куноосты 18 часысен 23 часозь возьмало. Соос понна паймымон концерт дасялозы. Сцена вылын Ижкарысь коллективъёс кырӟалозы-эктозы, акци улсын мастер-классъёс но интерактивной площадкаос ужалозы, зоопаркын ужасьёслэсь пӧйшуръёсты сюдэмзэс адӟыны луоз. Зоопаркетӥ квест орчтоз. Ужрадэ вань мылкыд карисьёс пыриськыны быгатозы. Тужгес но устоосыз призъёс утозы, быдэс арлы тырмымон пицца вормыны луонлык луоз. Акци фаер-шоуэн йылпумъяськоз. «Ночь в зоопарке» акцие пыриськыны озьы ик 12-тӥ пӧсьтолэзе но 16-тӥ гудырикошконэ луоз. Тегъёс: Зоопарк Ижкар Удмуртия  